Liestal (distrikto)

La distrikto Liestal estas administra unuo de Kantono Bazelo Kampara. Ĝi havis 56897 loĝantojn la 31-an de decembro 2008. Ĝia ĉefloko estas la samnoma kantona ĉefurbo Liestal.

 Geografio 
La distrikto Liestal situas en la centro de la ceteraj kvar distriktoj de la kantono. La distrikto etendiĝas de sude al nordo en la valoj de la riveroj Ergolz kaj Frenke, kiu kunfluas en Liestal kaj poste alfluas kiel Ergolz en Partteln, kiu situas ĉe la norda fino de la distrikto al la rivero Rejno.

Dum la norda parto de la distrikto aspektas urbeca, la sudo konservis kamparan karakteron kaj estas multe malpli dense loĝata.

 Trafiko 
Tra la distrikto pasas de nordo al sudo la grava fervojlinio de Bazelo al Olten kaj Berno respektive Lucerno kaj Tiĉino unuflanke kaj la linio tra Frick, Brugg, Baden al Zuriko kaj Koiro. La urbo Pratteln, kiu fakte formas parton de la aglomeraĵo de Bazelo, estas ankaŭ ligita al la tramreto de Bazelo. De Liestal la mallarĝŝpura Waldenburg-Fervojo kondukas al Waldenburg.

Pasas tra la distrikto la naciaj aŭtoŝoseoj A2 de Bazelo al Tiĉino kaj A8 de Bazelo al Zuriko.

 Historio 
La distrikto Liestal estiĝis el la mezepoka regejo Liestal, kiu ek de 1585 estis voktejo en Kantono Bazelo. Post la Helveta Revolucio de 1798 ĝis 1803 ĝi estis distrikto de la Helveta Respubliko. Tiam ĝis la Bazela Kantondisiĝo ĝi estis denove distrikto de la malnova Kantono Bazelo por poste fariĝi ek de 1833 distrikto de la nova duonkantono Bazelo Kampara.

 Komunumoj de la distrikto Liestal 
La distrikto Liestal konsistas (je komenco de 2009) el 14 politikaj komunumoj. Du el ili, nome la ĉefurbo Liestal kaj Pratteln estas urboj. Jen la listo de la komunumoj:

 Blazono Nomo Loĝantoj(2008-12-31) Areoen km² Komunumkodo 35px|Arisdorf Arisdorf  1533  9.99 2821 35px|Augst Augst  887  1.64 2822 35px|Bubendorf Bubendorf  4363  10.81 2823 35px|Frenkendorf Frenkendorf  6128  4.58 2824 35px|Füllinsdorf Füllinsdorf  4319  4.62 2825 35px|Giebenach Giebenach  976  1.32 2826 35px|Hersberg Hersberg  307  1.67 2827 35px|Lausen Lausen  4840  5.56 2828 35px|Liestal Liestal  13'458  18.21 2829 35px|Lupsingen Lupsingen  1332  3.12 2830 35px|Pratteln Pratteln  15'152  10.70 2831 35px|Ramlinsburg Ramlinsburg  714  2.24 2832 35px|Seltisberg Seltisberg  1337  3.57 2833 35px|Ziefen Ziefen  1551  7.80 2834 Total (14)  56'897  85.83 1303

 Eksteraj ligiloj 
 Retejo de la prefektejo de la distrikto Liestal 
 La distrikto Liestal en la Historia Leksikono de Svislando

!